为下列古文添加标点：
壬子周更铸五行大布钱一当十与布泉并行戊午周立通道观以壹圣贤之教秋七月庚申周主如云阳以右宫正尉迟运兼司武与薛公长孙览辅太子守长安初帝取卫王直第为东宫使直自择所居直历观府署无如意者末取废陟屺寺欲居之齐王宪谓直曰“弟子孙多此无乃褊小”直曰“一身尚不自容何论子孙”直尝从帝校猎而乱行帝对众挞之直积怨愤因帝在外遂作乱乙酉帅其党袭肃章门
答案：壬子，周更铸五行大布钱，一当十，与布泉并行。
　　戊午，周立通道观以壹圣贤之教。
　　秋，七月，庚申，周主如云阳，以右宫正尉迟运兼司武，与薛公长孙览辅太子守长安。
　　初，帝取卫王直第为东宫，使直自择所居。直历观府署，无如意者；末取废陟屺寺，欲居之。齐王宪谓直曰：“弟子孙多，此无乃褊小？”直曰：“一身尚不自容，何论子孙！”直尝从帝校猎而乱行，帝对众挞之。直积怨愤，因帝在外，遂作乱。乙酉，帅其党袭肃章门